[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 10.7.2007

KOM(2007) 400 endelig

2005/0126 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit om

Rådets fælles holdning med henblik på vedtagelse af Europa-Parlamentets og Rådets forordning om forkyndelse i medlemsstaterne af retslige og udenretslige dokumenter i civile og kommercielle sager ("Forkyndelse af dokumenter")

2005/0126 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit om

Rådets fælles holdning med henblik på vedtagelse af Europa-Parlamentets og Rådets forordning om forkyndelse i medlemsstaterne af retslige og udenretslige dokumenter i civile og kommercielle sager ("Forkyndelse af dokumenter")

1. SAGSFORLØB

Fremsendelse af forslaget til Europa-Parlamentet og Rådet (dokument KOM(2005) 305 endelig – 2005/0126 (COD)): | 7.7.2005. |

Udtalelse afgivet af Det Europæiske Økonomiske og Sociale Udvalg: | 14.2.2006. |

Udtalelse afgivet under Europa-Parlamentets førstebehandling: | 4.7.2006. |

Fremsendelse af det ændrede forslag: | 1.12.2006 |

Fælles holdning vedtaget: | 28.6.2007 |

2. FORMÅLET MED KOMMISSIONENS FORSLAG

Formålet med denne forordning er at bringe fremsendelse og forkyndelse af retslige og udenretslige dokumenter i civile og kommercielle sager til at fungere endnu bedre og hurtigere mellem medlemsstaterne, at forenkle anvendelsen af visse af forordningens bestemmelser og at forbedre retssikkerheden for rekvirenten og adressaten.

3. BEMÆRKNINGER TIL DEN FÆLLES HOLDNING

3.1. Generelle bemærkninger

Rådets fælles holdning blev vedtaget med enstemmighed. Rådet fastholder i sin fælles holdning i al væsentlighed Kommissionens oprindelige forslag (navnlig den vigtige ændring af artikel 11 (omkostninger)) som ændret i det ændrede forslag.

De vigtigste ændringer i den fælles holdning vedrører følgende spørgsmål:

- den fælles holdning er en koordineret og fuldstændig udgave af forordningen indeholdende alle de af Europa-Parlamentet vedtagne ændringsforslag (og ikke blot en ændring af forordning (EF) 1348/2000);

- en udtrykkelig udelukkelse fra anvendelsesområdet af statens ansvar for handlinger eller undladelser under udøvelse af statsmagt ("acta iure imperii") (artikel 1, stk. 1);

- udvalgsprocedure: forskriftsprocedure med kontrol i stedet for rådgivningsproceduren (artikel 17 and 18);

- offentliggørelse af de af medlemsstaterne meddelte oplysninger i Den Europæiske Unions Tidende med undtagelse af instansernes og de centrale enheders adresser og andre kontaktoplysninger og de områder, i hvilke de har jurisdiktion (artikel 23, stk. 2);

- et nyt bilag II (underretning af adressaten om dennes ret til at nægte at modtage et dokument).

Andre ændringer er af mere formel karakter og har til formål at gøre teksten lettere at læse.

Kommissionen kan acceptere den fælles holdning, som ganske vist ændrer nogle specifikke elementer i Kommissionens oprindelige forslag som ændret efter Europa-Parlamentets udtalelse, men som er tro mod målet om at bringe fremsendelse og forkyndelse af dokumenter til at fungere endnu bedre og hurtigere mellem medlemsstaterne.

3.2. Europa-Parlamentets ændringsforslag

Alle Parlamentets ændringsforslag er medtaget i Kommissionens ændrede forslag og tillige i den fælles holdning.

4. KONKLUSION

Kommissionen accepterer Rådets fælles holdning i lyset af det faktum, at den indeholder de centrale elementer i Kommissionens oprindelige forslag samt Europa-Parlamentets ændringsforslag som medtaget i Kommissionens ændrede forslag.